אייזק אוסטין

אייזק אדוארד אוסטין (באנגלית: Isaac Edward Austin; נולד ב-18 באוגוסט 1969) הוא כדורסלן עבר אמריקאי, אשר שיחק באופן פעיל בין השנים 1991–2004. בעונת  זכה בפרס השחקן המשתפר של העונה ב-NBA כשחקן מיאמי היט. ממוצעיו הכוללים לאורך 9 עונותיו ב-NBA הם 7.6 נקודות, 4.7 ריבאונדים ו-1.2 אסיסטים למשחק.

קריירת תיכונים ומכללות
אוסטין נולד בעיר גרידלי שבקליפורניה. בין השנים למד במכללת רידלי אשר על יד פרזנו, ובשנת 1989 עבר לאוניברסיטת המדינה של אריזונה ("אריזונה סטייט"). בעונתו האחרונה בליגת המכללות, 1990/1991, רשם ממוצעים של 16.3 נקודות ו-8.7 ריבאונדים למשחק, ובסיומה נבחר לחמישיית העונה של מחוז ה-"Pac-12".

קריירה מקצועית
בדראפט ה-NBA 1991 נלקח אוסטין בבחירה ה-48, על ידי יוטה ג'אז. בשתי עונותיו ביוטה מיעט לשחק, ונופה מהקבוצה בנובמבר 1993. את עונת 1993/1994 החל בקבוצת "אוקלהומה סיטי קאלברי" מליגת ה-CBA, ובהמשך חתם בפילדלפיה 76' עד לסיום העונה. בין השנים 1994–1996 שיחק עבור "קרו ליון" הצרפתית ו"טובורג פילזנר" הטורקית.

לקראת עונת  שב ל-NBA כשחתם על חוזה במיאמי היט. לאורך אותה עונה שימש כמחליפו מהספסל של אלונזו מורנינג, וסייע למיאמי להעפיל לגמר האזור המזרחי עם ממוצעים של 9.7 נקודות ו-5.8 ריבאונדים למשחק. בסיום העונה זכה בפרס השחקן המשתפר של העונה, ובכך הפכה לזוכה היחיד בפרס אשר לא שיחק כלל ב-NBA בעונה הקודמת לזכייה. בפברואר 1998 הועבר בטרייד ללוס אנג'לס קליפרס בתמורה לברנט בארי, וב-26 משחקיו עם הקליפרס הציג יכולת טובה עם 15.2 נקודות, 8.7 ריבאונדים ו-3.4 אסיסטים בממוצע למשחק.

בינואר 1999 חתם באורלנדו מג'יק על חוזה ל-4 עונות בסך כ-21 מיליון דולר, אך בעונתו היחידה במדיה לא עמד בציפיות, ובאוגוסט 1999 נשלח בטרייד לוושינגטון ויזארדס עבור בן וולאס, ג'ף מקיניס ושני שחקנים נוספים. לאחר עונה אחת בוושינגטון נשלח בטרייד נוסף לוונקובר גריזליס, עמה עבר בשנת 2001 לממפיס.

בין השנים 2002–2004 שיחק אוסטין עבור טרבזונספור הטורקית, שינג'יאנג פליינג טייגרס הסינית ו"ג'רזי סקוויירס" מליגת ה-ABA החדשה.

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
קליפורניה: כדורסלנים
כדורסלני אוניברסיטת המדינה של אריזונה
בחירות דראפט של יוטה ג'אז
כדורסלני יוטה ג'אז
כדורסלני פילדלפיה 76'
כדורסלני מיאמי היט
כדורסלני לוס אנג'לס קליפרס
כדורסלני אורלנדו מג'יק
כדורסלני וושינגטון ויזארדס
כדורסלני ונקובר גריזליס
כדורסלני ממפיס גריזליס
כדורסלני טרבזונספור
כדורסלני שינג'יאנג פליינג טייגרס
אמריקאים שנולדו ב-1969